b'\n_START_ARTICLE_\nLepus arcticus\n_START_SECTION_\nTaburan\n_START_PARAGRAPH_\nKelinci Artik tertabur di seluruh kawasan tundra di Greenland dan kawasan paling utara di Kanada dan juga Alaska. Di utara jauh, arnab menjadi putih pada musim sejuk agar berpadu dengan salji. Pada musim panas pula, tubuh dan kepala arnab ini menjadi perang kekelabuan untuk berpadu dengan lumpur dan batuan, tetapi kakinya kekal putih.\n_START_SECTION_\nSaiz\n_START_PARAGRAPH_\nPukul rata, arnab artik berukuran 55\xe2\x80\x9370 cm (22\xe2\x80\x9328 in) panjangnya, dan beratnya 4\xe2\x80\x935.5 kg (9\xe2\x80\x9312 lb).\n_START_SECTION_\nPemakanan\n_START_PARAGRAPH_\nArnab Artik gemar mamakan tumbuhan berkayu, tetapi juga memakan tunas, beri, daun dan rumput. Pada awal musim panas, kelinci Artik memakan pokok bunga saxifraga ungu. Arnab ini kuat deria baunya dan boleh mengorek salji untuk mencari ranting dedalu. Semasa memakan tumbuhan, kelinci artik gemar berdiri ketika salji tidak lebat, supaya mudah mencari ranting atau tumbuhan yang gugur atas tanah untuk santapannya. Arnab ini bukan sahaja memakan tumbuhan, bahkan juga daging bangkai.\n_START_SECTION_\nPembiakan\n_START_PARAGRAPH_\nKelinci betina boleh melahirkan sebanyak lapan ekor anak sekali. Anak kelinci ini tinggal dalam lingkungan tempat tinggal ibunya sehingga cukup matang untuk hidup sendiri.'